CELEX: 32016R0909
Language: et
Date: 2016-03-01 00:00:00
Title: Komisjoni delegeeritud määrus (EL) 2016/909, 1. märts 2016, millega täiendatakse Euroopa Parlamendi ja nõukogu määrust (EL) nr 596/2014 seoses regulatiivsete tehniliste standarditega, mis käsitlevad pädevatele asutustele esitatavate teadete sisu, ning teadete loetelu koostamise, avaldamise ja säilitamisega (EMPs kohaldatav tekst)

10.6.2016   
            
            
               ET
            
            
               Euroopa Liidu Teataja
            
            
               L 153/13
            
         KOMISJONI DELEGEERITUD MÄÄRUS (EL) 2016/909,
   1. märts 2016,
   millega täiendatakse Euroopa Parlamendi ja nõukogu määrust (EL) nr 596/2014 seoses regulatiivsete tehniliste standarditega, mis käsitlevad pädevatele asutustele esitatavate teadete sisu, ning teadete loetelu koostamise, avaldamise ja säilitamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. aprilli 2014. aasta määrust (EL) nr 596/2014, mis käsitleb turukuritarvitusi (turukuritarvituste määrus) ning millega tunnistatakse kehtetuks Euroopa Parlamendi ja nõukogu direktiiv 2003/6/EÜ ja komisjoni direktiivid 2003/124/EÜ, 2003/125/EÜ ja 2004/72/EÜ, (1) eriti selle artikli 4 lõike 4 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega, mis võetakse vastu kooskõlas Euroopa Parlamendi ja nõukogu määruse (EL) nr 600/2014 (2) artikli 27 lõike 3 kolmanda lõiguga, kehtestatakse nõue esitada kauplemisele lubatud finantsinstrumentide kohta pidevalt nende tuvastamist võimaldavad viitandmed. Seevastu määruse (EL) nr 596/2014 artikli 4 kohaselt peavad kauplemiskohad edastama finantsinstrumentide andmed oma pädevatele asutustele ainult ühe korra siis, kui on esitatud taotlus nende kauplemisele lubamiseks, need on lubatud kauplemisele või nendega kaubeldakse, ja seejärel ühe korra siis, kui finantsinstrumendiga enam ei kaubelda või see ei ole enam kauplemisele võetud. Seoses lahknevustega määruse (EL) nr 596/2014 ja eespool nimetatud delegeeritud määruse kohastes aruandekohustustes tuleks käesolevast määrusest tulenev aruandekohustus viia kooskõlla eespool nimetatud delegeeritud määrusest tuleneva aruandekohustusega, et vähendada neid kohustusi täitvate üksuste halduskoormust.
            
         
               (2)
            
            
               Finantsinstrumente puudutavate teadete loetelu tõhusa ja tulemusliku kasutamise võimaldamiseks peaksid kauplemiskohad edastama finantsinstrumentide kohta täielikud ja täpsed teated. Samadel põhjustel peaksid pädevad asutused jälgima ja hindama kauplemiskohtade poolt finantsinstrumentide kohta edastatavate teadete täielikkust ja täpsust ning teavitama neid viivitamata kõigist avastatud puudustest või ebatäpsustest. Samuti peaks Euroopa Väärtpaberiturujärelevalve (ESMA) seirama ja hindama pädevate asutuste poolt finantsinstrumentide kohta edastatavate teadete täielikkust ja täpsust ning teavitama neid viivitamata kõigist avastatud puudustest või ebatäpsustest.
            
         
               (3)
            
            
               ESMA peaks finantsinstrumente puudutavate teadete loetelu avaldama elektroonilisel, masinloetaval ja allalaaditaval kujul, et lihtsustada andmete tõhusat kasutamist ja vahetamist.
            
         
               (4)
            
            
               Käesolev määrus põhineb ESMA poolt komisjonile esitatud regulatiivsete tehniliste standardite eelnõul. Euroopa Väärtpaberiturujärelevalve on korraldanud käesoleva määruse aluseks oleva rakenduslike tehniliste standardite eelnõu kohta avatud avalikud konsultatsioonid, analüüsinud võimalikku asjaomast kulu ja tulu ning küsinud arvamust Euroopa Parlamendi ja nõukogu määruse (EL) nr 1095/2010 (3) artikli 37 kohaselt loodud väärtpaberituru sidusrühmade kogult.
            
         
               (5)
            
            
               Finantsturgude sujuva toimimise tagamiseks on vaja, et käesolev määrus jõustuks võimalikult kiiresti ja et selle sätteid hakataks kohaldama samast kuupäevast kui määruse (EL) nr 596/2014 sätteid,
            
         ON VASTU VÕTNUD KÄESOLEVA MÄÄRUSE:
   Artikkel 1
   Teated finantsinstrumentide kohta vastavalt määruse (EL) nr 596/2014 artikli 4 lõikele 1 sisaldavad kõiki käesoleva määruse lisa tabelis 2 osutatud andmeid, mis asjaomaseid finantsinstrumente puudutavad.
   Artikkel 2
   1.   Pädevad asutused seiravad ja hindavad automatiseeritud protsesse kasutades, kas vastavalt määruse (EL) nr 596/2014 artikli 4 lõikele 1 esitatud teated vastavad käesoleva määruse artiklile 1 ja komisjoni rakendusmääruse (EL) 2016/378 (4) artiklile 2.
   2.   Kauplemiskoha korraldajaid teavitatakse automatiseeritud protsesse kasutades ja viivitamata kõigist edastatud teadetes avastatud puudustest ja teadetest, mida ei ole esitatud rakendusmääruse (EL) 2016/378 artiklis 1 sätestatud tähtajaks.
   3.   Vastavalt artiklile 1 edastavad pädevad asutused automatiseeritud protsesse kasutades ESMA-le täielikud ja täpsed teated finantsinstrumentide kohta.
   Järgmisel päeval pärast vastavalt määruse (EL) nr 596/2014 artikli 4 lõikele 2 edastatud finantsinstrumente puudutavate teadete kättesaamist koondab ESMA automatiseeritud protsesse kasutades kõigilt pädevatelt asutustelt saadud teated.
   4.   ESMA seirab ja hindab automatiseeritud protsesse kasutades, kas pädevatelt asutustelt saadud teated on täielikud ja täpsed ning kas need vastavad rakendusmääruse (EL) 2016/378 lisa tabelis 3 esitatud kohaldatavatele standarditele ja vormidele.
   5.   ESMA teavitab pädevaid asutusi automatiseeritud protsesse kasutades ja viivitamata kõigist edastatud teadetes avastatud puudustest ja teadetest, mida ei ole esitatud rakendusmääruse (EL) 2016/378 artikli 1 lõikes 3 sätestatud tähtajaks.
   6.   ESMA avaldab automatiseeritud protsesse kasutades oma veebisaidil teadete täieliku loetelu elektroonilisel, allalaetaval ja masinloetaval kujul.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 3. juulist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 173, 12.6.2014, lk 1.
   
      (2)  Euroopa Parlamendi ja nõukogu 15. mai 2014. aasta määrus (EL) nr 600/2014 finantsinstrumentide turgude kohta, millega muudetakse määrust (EL) nr 648/2012 (ELT L 173, 12.6.2014, lk 84).
   
      (3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
   
      (4)  Komisjoni 11. märtsi 2016. aasta rakendusmäärus (EL) 2016/378, millega kehtestatakse rakenduslikud tehnilised standardid seoses pädevatele asutustele teadete esitamise aja, vormide ja näidistega kooskõlas Euroopa Parlamendi ja nõukogu määrusega (EL) nr 596/2014 (ELT L 72, 17.3.2016, lk 1).
   
      LISA
      
         Finantsinstrumentidest teatamine vastavalt määruse (EL) nr 596/2014 artikli 4 lõikele 1
      
      
         Tabel 1
      
      
         Kaubatuletisinstrumentide ja lubatud heitkoguse väärtpaberite tuletisinstrumentide liigitus tabeli 2 jaoks (lahtrid 35–37)
      
      
                  Põhitoode
               
               
                  Alamtoode
               
               
                  Muu alamtoode
               
            
                  AGRI – põllumajandustooted
               
               
                  GROS – terad, õliviljad ja seemned
               
               
                  FWHT – söödanisu
                  SOYB – sojaoad
                  CORN – mais
                  RPSD – rapsiseemned
                  RICE – riis
                  OTHR – muu
               
            
                  SOFT – kulukaubad
               
               
                  CCOA – kakao
                  ROBU – Robusta kohv
                  WHSG – valge suhkur
                  ‘BRWN’ – toorsuhkur
                  OTHR – muu
               
            
                  POTA – kartulid
               
               
                   
               
            
                  OOLI – oliiviõli
               
               
                  LAMP – lambiõli
               
            
                  DIRY – piimatooted
               
               
                   
               
            
                  FRST – metsamajandustooted
               
               
                   
               
            
                  SEAF – mereannid
               
               
                   
               
            
                  LSTK – põllumajandusloomad
               
               
                   
               
            
                  GRIN – teravili
               
               
                  MWHT – toidunisu
               
            
                  NRGY – energia
               
               
                  ELEC – elektrienergia
               
               
                  BSLD – baaskoormus
                  FITR – rahalise ülekande õigus
                  PKLD – tippkoormus
                  OFFP – tipuväline koormus
                  OTHR – muu
               
            
                  NGAS – maagaas
               
               
                  GASP – GASPOOL
                  LNGG – veeldatud maagaas
                  NBPG – Natural Balancing Point (NBP)
                  NCGG – Net Connect Germany (NCG)
                  TTFG – Title Tranfer Facility (TTF)
               
            
                  OILP – Nafta
               
               
                  BAKK – Bakken
                  BDSL – biodiisel
                  BRNT – Brent
                  BRNX – Brent (uus lõppkuupäev)
                  CNDA – Kanada
                  COND – kondensaadid
                  DSEL – diislikütus
                  DUBA – Dubai
                  ESPO – ESPO
                  ETHA – etanool
                  FUEL – kütus
                  FOIL – diisliõli
                  GOIL – gaasiõli
                  GSLN – bensiin
                  HEAT – kütteõli
                  JTFL – reaktiivkütus
                  KERO – petrooleum
                  LLSO – Light Louisiana Sweet (LLS)
                  MARS – Mars
                  NAPH – toorbensiin
                  NGLO – maagaasi kondensaat
                  TAPI – Tapis
                  URAL – Uural
                  WTIO – West Texas Intermediate (WTI)
               
            
                  COAL – kivisüsi
                  INRG – Inter Energy
                  RNNG – taastuvenergia
                  LGHT – kerged fraktsioonid
                  DIST – destillaadid
               
               
                   
               
            
                  ENVR – keskkond
               
               
                  EMIS – heited
               
               
                  CERE – THV
                  ERUE – HVÜ
                  EUAE – LHÜ
                  EUAA – lennunduse LHÜ
                  OTHR – muu
               
            
                  WTHR – ilm
                  CRBR – süsinikdioksiid
               
               
                   
               
            
                  FRGT – prahtimine
               
               
                  WETF – vedellast
               
               
                  TNKR – tankerid
               
            
                  DRYF – kuivlast
               
               
                  DBCR – puistlastilaevad
               
            
                  CSHP – konteinerilaevad
               
               
                   
               
            
                  FRTL – väetis
               
               
                  AMMO – ammoniaak
                  DAPH – DAP (diammooniumfosfaat)
                  PTSH – kaaliumkarbonaat
                  SLPH – väävel
                  UREA – uurea
                  UAAN – UAN (ammooniumnitraat ja uurea)
               
               
                   
               
            
                  INDP – tööstustooted
               
               
                  CSTR – ehitustööstus
                  MFTG – töötlev tööstus
               
               
                   
               
            
                  METL – metallid
               
               
                  NPRM – värvilised metallid
               
               
                  ALUM – alumiinium
                  ALUA – alumiiniumisulam
                  CBLT – koobalt
                  COPR – vask
                  IRON – rauamaak
                  LEAD – plii
                  MOLY – molübdeen
                  NASC – NASAAC
                  NICK – nikkel
                  STEL – teras
                  TINN – tina
                  ZINC – tsink
                  OTHR – muu
               
            
                  PRME – väärismetallid
               
               
                  GOLD – kuld
                  SLVR – hõbe
                  PTNM – plaatina
                  PLDM – pallaadium
                  OTHR – muu
               
            
                  MCEX – „Multi Commodity Exotic“
               
               
                   
               
               
                   
               
            
                  PAPR – paber
               
               
                  CBRD – lainepapp
                  NSPT – ajalehepaber
                  PULP – paberimass
                  RCVP – paberijäätmed
               
               
                   
               
            
                  POLY – polüpropüleen
               
               
                  PLST – plast
               
               
                   
               
            
                  INFL – inflatsioon
               
               
                   
               
               
                   
               
            
                  OEST – ametlik majandusstatistika
               
               
                   
               
               
                   
               
            
                  OTHC – „Muu C10“ komisjoni delegeeritud määruse, millega täiendatakse määrust (EL) nr 600/2014 seoses regulatiivsete tehniliste standarditega, mis käsitlevad kauplemiskohtade ja investeerimisühingute suhtes kohaldatavaid läbipaistvuse nõudeid võlakirjade, struktureeritud finantstoodete, lubatud heitkoguse väärtpaberite ning tuletisinstrumentide osas, III lisa tabeli 10.1 jao „Muud C10 tuletisinstrumendid“ tähenduses.
               
               
                  DLVR – ülekantav või üleantav
                  NDLV – mitteülekantav või -üleantav
               
               
                   
               
            
                  OTHR – muu
               
               
                   
               
               
                   
               
            
         
      
         Tabel 2
      
      
         Nende teadete sisu, mis tuleb esitada pädevatele asutustele määruse (EL) nr 596/2014 artikli 4 lõike 1 kohaselt
      
      
                  Nr
               
               
                  Lahter
               
               
                  Nõutud andmed
               
            
                  
                     Üldandmed
                  
               
            
                  1
               
               
                  Instrumendi tunnuskood
               
               
                  Kood, mida kasutatakse finantsinstrumendi tuvastamiseks.
               
            
                  2
               
               
                  Instrumendi täisnimi
               
               
                  Finantsinstrumendi täisnimi
               
            
                  3
               
               
                  Instrumendi liigitus
               
               
                  Taksonoomia, mida kasutatakse finantsinstrumendi liigitamiseks.
                  Esitatakse täielik ja täpne CFI kood.
               
            
                  4
               
               
                  Kaubatuletisinstrumendi indikaator
               
               
                  Märge selle kohta, kas finantsinstrument kuulub määruse (EL) nr 600/2014 artikli 2 lõike 1 alapunktis 30 sätestatud kaubatuletisinstrumentide määratluse alla.
               
            
                  
                     Emitendi andmed
                  
               
            
                  5
               
               
                  Emitendi või kauplemiskoha korraldaja tunnus
               
               
                  Emitendi või kauplemiskoha korraldaja juriidilise isiku tunnus (LEI).
               
            
                  
                     Kauplemiskoha andmed
                  
               
            
                  6
               
               
                  Kauplemiskoht
               
               
                  Kauplemiskoha või kliendi korralduste süsteemse täitja segmendi MIC (segment MIC), kui see on asjakohane, muul juhul üldine MIC (operational MIC).
               
            
                  7
               
               
                  Finantsinstrumendi lühinimi
               
               
                  Finantsinstrumendi lühinimi vastavalt ISO standardile 18774.
               
            
                  8
               
               
                  Emitendi esitatud taotlus kauplemisele lubamiseks
               
               
                  Andmed selle kohta, kas finantsinstrumendi emitent on taotlenud oma finantsinstrumendi kauplemisele lubamist või on heaks kiitnud selle kauplemisele lubamise või sellega kauplemise kauplemiskohas.
               
            
                  9
               
               
                  Kauplemisele lubamise heakskiitmise kuupäev
               
               
                  Kuupäev ja kellaaeg, millal emitent on heaks kiitnud oma finantsinstrumentide kauplemisele lubamise või nendega kauplemise kauplemiskohas.
               
            
                  10
               
               
                  Kauplemisele lubamise taotluse kuupäev
               
               
                  Kuupäev ja kellaaeg, millal esitati taotlus finantsinstrumendi kauplemisele lubamiseks kauplemiskohas.
               
            
                  11
               
               
                  Kauplemisele lubamise või esimese kauplemise kuupäev
               
               
                  Kuupäev ja kellaaeg, millal finantsinstrument lubati kauplemiskohas kauplemisele või kuupäev ja kellaaeg, millal toimus esimene kauplemine sellega või kauplemiskoht registreeris selle suhtes esmakordselt korralduse või noteeringu.
               
            
                  12
               
               
                  Lõpetamise kuupäev
               
               
                  Kuupäev ja kellaaeg, alates millest finantsinstrumendiga kauplemiskohas enam ei kaubelda või sellega ei lubata enam kaubelda.
                  Lahter täidetakse ainult juhul, kui andmed selle kuupäeva ja kellaja kohta on olemas.
               
            
                  
                     Tingliku väärtuse andmed
                  
               
            
                  13
               
               
                  Tinglik valuuta 1
               
               
                  Valuuta, milles tinglik väärtus on nomineeritud.
                  Intressimäära- või valuutatuletislepingu puhul esitatakse poole 1 tinglik valuuta või paari valuuta 1.
                  Vahetusoptsioonide puhul, mille aluseks olevas vahetustehingus osaleb üks ja ühtne valuuta, on see aluseks oleva vahetustehingu tinglik valuuta. Vahetusoptsioonide puhul, mille aluseks olevas vahetustehingus osaleb mitu valuutat, esitatakse vahetustehingu poole 1 tinglik valuuta.
               
            
                  
                     Võlakirju või muus vormis väärtpaberistatud võlgu puudutavad andmed
                  
               
            
                  14
               
               
                  Emiteeritud nimiväärtus kokku
               
               
                  Emiteeritud nimiväärtus kokku (rahaline väärtus).
               
            
                  15
               
               
                  Lõpptähtaeg
               
               
                  Teates esitatud finantsinstrumendi lõpptähtaeg.
                  Lahter puudutab määratud lõpptähtajaga võlainstrumente.
               
            
                  16
               
               
                  Nimiväärtuse valuuta
               
               
                  Võlainstrumentide nimiväärtuse valuuta.
               
            
                  17
               
               
                  Ühiku nimiväärtus/tehingu miinimumväärtus
               
               
                  Iga instrumendi nimiväärtus. Kui need andmed puuduvad, kanda lahtrisse tehingu miinimumväärtus.
               
            
                  18
               
               
                  Fikseeritud määr
               
               
                  Lõpptähtajani hoitud võlainstrumendi fikseeritud tootlusmäära protsent väljendatuna protsentides.
               
            
                  19
               
               
                  Ujuva intressimääraga võlakirja indeksi/võrdlusaluse tunnus
               
               
                  Kui tunnus on olemas.
               
            
                  20
               
               
                  Ujuva intressimääraga võlakirja indeksi/võrdlusaluse tunnus
               
               
                  Kui tunnus puudub, indeksi nimi.
               
            
                  21
               
               
                  Ujuva intressimääraga võlakirja indeksi/võrdlusaluse tunnus
               
               
                  Ujuva intressimääraga võlakirja indeksi/võrdlusaluse tunnus Kestust väljendatakse päevades, nädalates, kuudes või aastates.
               
            
                  22
               
               
                  Ujuva intressimääraga võlakirja indeksi/võrdlusaluse tunnus
               
               
                  Baaspunktide arv, mille võrra hind on suurem või väiksem arvutamiseks kasutatud indeksist.
               
            
                  23
               
               
                  Võlakirjade nõudeõiguse järk
               
               
                  Näidata ära võlakirja liik: kõrgema nõudeõiguse järguga, vahefinantseeritav (mezzanine), allutatud või madalama nõudeõiguse järguga.
               
            
                  
                     Andmed tuletisinstrumentide ja väärtpaberistatud tuletisinstrumentide kohta
                  
               
            
                  24
               
               
                  Lõppkuupäev
               
               
                  Finantsinstrumendi lõppkuupäev Lahter täidetakse ainult määratud lõppkuupäevaga tuletisinstrumentide puhul.
               
            
                  25
               
               
                  Hinnakordaja
               
               
                  Ühe tuletislepingu alla kuuluvate finantsinstrumendist alusvara ühikute arv.
                  Indeksfutuuri või indeksoptsiooni korral väärtus indeksipunkti kohta.
                  Hinnavahekihlvedude korral kihlveo aluseks oleva alusvara hinna muutus.
               
            
                  26
               
               
                  Finantsinstrumendist alusvara kood
               
               
                  Finantsinstrumendist alusvara ISIN kood
                  Ameerika-tüüpi hoidmistunnistuste ehk ADRide, globaalsete hoidmistunnistuste ehk GDRide ja sarnaste instrumentide korral nende aluseks oleva finantsinstrumendi ISIN kood.
                  Vahetusvõlakirjade korral instrumendi ISIN kood, mille vastu võlakirja vahetada saab.
                  Tuletisinstrumentide ja muude finantsinstrumendist alusvaraga instrumentide puhul alusvara ISIN kood, juhul kui finantsinstrumendist alusvara on kauplemiskohas kauplemisele võetud või sellega kaubeldakse. Kui finantsinstrumendist alusvaraks on aktsiadividend, dividendidele õiguse andva aktsiast alusvara instrumendikood.
                  Krediidiriski vahetustehingute korral märkida võlainstrumendi ISIN kood.
                  Kui aluseks on indeks ja sellel on ISIN kood, indeksi ISIN kood.
                  Kui aluseks on varade korv, tuleb iga korvi osa kohta, mis on kauplemiskohas kauplemisele võetud või millega seal kaubeldakse, ära tuua selle ISIN kood. Seega tuleb lahtrid 26 ja 27 täita nii mitu korda kui vaja, et panna kirja kõigi korvis olevate instrumentide andmed.
               
            
                  27
               
               
                  Alusvara emitent
               
               
                  Kui instrument on seotud emitendi, mitte ühe konkreetse instrumendiga, emitendi juriidilise isiku tunnus ehk LEI-tunnus.
               
            
                  28
               
               
                  Aluseks oleva indeksi nimi
               
               
                  Kui aluseks on indeks, indeksi nimi.
               
            
                  29
               
               
                  Aluseks oleva indeksi tähtaeg
               
               
                  Kui aluseks on indeks, indeksi nimi.
               
            
                  30
               
               
                  Optsiooni liik
               
               
                  Märge selle kohta, kas tuletisleping on ostuoptsioon (õigus osta konkreetne alusvara) või müügioptsioon (õigus müüa konkreetset alusvara) või pole tehingu teostamise hetkel võimalik kindlaks teha, kas tegu on ostu-või müügioptsiooniga. Vahetusoptsioonide puhul kehtib järgmine:
                  
                              —
                           
                           
                              „müügioptsioon“, kui tegemist on vastuvõtja vahetusoptsiooniga, mille korral ostjal on õigus teha vahetustehing, et saada fikseeritud intressimäär;
                           
                        
                              —
                           
                           
                              „müügioptsioon“, kui tegemist on vastuvõtja vahetusoptsiooniga, mille korral ostjal on õigus teha vahetustehing, et saada fikseeritud intressimäär.
                           
                        Ülem-ja alammäärade puhul on tegu
                  
                              —
                           
                           
                              „müügioptsiooniga“ alammäära korral,
                           
                        
                              —
                           
                           
                              „müügioptsiooniga“ alammäära korral,
                           
                        Lahter täidetakse ainult optsioonide või ostutähtede puhul.
               
            
                  31
               
               
                  Täitmishind
               
               
                  Eelnevalt kindlaks määratud hind, millega hoidja peab finantsinstrumendist alusvara ostma või müüma või märge selle kohta, et tehingu teostamise hetkel pole hinda võimalik kindlaks teha.
                  Lahter täidetakse ainult optsioonide või ostutähtede korral, mille hinda on tehingu hetkel võimalik määrata.
                  Kui andmed hinna kohta puuduvad, ent ollakse nende ootel, on väärtus PNDG.
                  Kui täitmishinda ei kohaldata, lahtrit ei täideta.
               
            
                  32
               
               
                  Täitmishinna valuuta
               
               
                  Täitmishinna valuuta.
               
            
                  33
               
               
                  Optsiooni täitmise tüüp
               
               
                  Märge selle kohta, kas optsiooni saab täita üksnes kindlaksmääratud kuupäeval (Euroopa ja Aasia tüüp), eelnevalt kindlaksmääratud mitmel kuupäeval (Bermuda) või mis tahes hetkel lepingu kehtivusajal (Ameerika tüüp).
                  Lahter täidetakse ainult optsioonide, ostutähtede ja omandamisõiguse sertifikaatide puhul.
               
            
                  34
               
               
                  Ülekande liik
               
               
                  Märge selle kohta, kas finantsinstrumendiga arveldatakse füüsiliselt või rahas.
                  Kui ülekande liiki ei saa tehingu täitmise hetkel kindlaks määrata, on väärtus OPTL.
                  Lahter täidetakse ainult tuletisinstrumentide puhul.
               
            
                  
                     Kaubatuletisinstrumendid ja lubatud heitkoguse väärtpaberite tuletisinstrumendid
                  
               
            
                  35
               
               
                  Põhitoode
               
               
                  Alusvaraliigi põhitoode vastavalt kaubatuletisinstrumentide ja lubatud heitkoguse väärtpaberite tuletisinstrumentide tabelile.
               
            
                  36
               
               
                  Alamtoode
               
               
                  Alusvaraliigi põhitoode vastavalt kaubatuletisinstrumentide ja lubatud heitkoguse väärtpaberite tuletisinstrumentide tabelile.
                  Lahter täidetakse, kui eelnevalt on märgitud põhitoode.
               
            
                  37
               
               
                  Muu alamtoode
               
               
                  Alusvaraliigi põhitoode vastavalt kaubatuletisinstrumentide ja lubatud heitkoguse väärtpaberite tuletisinstrumentide tabelile.
                  Lahter täidetakse, kui eelnevalt on märgitud põhitoode.
               
            
                  38
               
               
                  Tehingu liik
               
               
                  Tehingu liik vastavalt kauplemiskoha edastatud andmetele.
               
            
                  39
               
               
                  Lõpphinna liik
               
               
                  Lõpphinna liik vastavalt kauplemiskoha edastatud andmetele.
               
            
                  
                     Intressimäära tuletisinstrumendid
                  
               
            
                  
                              —
                           
                           
                              Selle jaotise lahtrid täidetakse ainult nende instrumentide kohta, mille aluseks on intressimäära liiki mittefinantsinstrument.
                           
                        
            
                  40
               
               
                  Viiteintressimäär
               
               
                  Viiteintressimäära nimi.
               
            
                  41
               
               
                  Lepingu kestus (intressimäär)
               
               
                  Kui investeerimisliigiks on intressimäär, kantakse lahtrisse lepingu kehtivusaeg. Kestust väljendatakse päevades, nädalates, kuudes või aastates.
               
            
                  42
               
               
                  Tinglik valuuta 2
               
               
                  Mitme valuuta või erinevate valuutade intressimäära vahetuslepingute korral valuuta, milles lepingu pool 2 on nomineeritud.
                  Vahetusoptsioonide korral, mille aluseks on mitme valuuta vahetusleping, valuuta, milles vahetuslepingu pool 2 on nomineeritud.
               
            
                  43
               
               
                  Fikseeritud intressimäära pool 1
               
               
                  Fikseeritud intressimäära pool 1, kui see on kohaldatav.
               
            
                  44
               
               
                  Fikseeritud intressimäära pool 2
               
               
                  Fikseeritud intressimäära pool 2, kui see on kohaldatav.
               
            
                  45
               
               
                  Poole 2 ujuv intressimäär
               
               
                  Kasutatud intressimäär, kui see on kohaldatav.
               
            
                  46
               
               
                  Poole 2 lepingu kestus (intressimäär)
               
               
                  Intressimäära vaatlusperiood, mis määratakse eelnevalt kindlaksmääratud ajavahemike järel ja turu tavapärase viiteintressimäära alusel. Kestust väljendatakse päevades, nädalates, kuudes või aastates.
               
            
                  
                     Välisvaluuta tuletisinstrumendid
                  
               
            
                  
                              —
                           
                           
                              Selle jaotise lahtrid täidetakse ainult nende instrumentide kohta, mille aluseks on intressimäära liiki mittefinantsinstrument.
                           
                        
            
                  47
               
               
                  Tinglik valuuta 2
               
               
                  Lahtritesse kanda valuutapaari alusvaluuta 2 (valuuta 1 kantakse tingliku valuuta jaotise lahtrisse 13).
               
            
                  48
               
               
                  Välisvaluuta tüüp
               
               
                  Alusvaluuta.